Title: DV-1 orientering-sammenslått.pdf
Sekundære rom som toaletter og lager har mekanisk avtrekk og luftoverstrømning fra tilliggende rom.Hver klimacelle har balansert ventilasjon, dvs. tilførsel av filtrert og behandlet friskluft samt mekanisk avtrekk. Det ventileres etter omrøringsprinsippet.Uteluften tas inn gjennom inntaksrist og spjeld, behandles i filter, roterende varmegjenvinner, kombinert vannbatteri for varme/kjøling og føres ut i kanalnettet ved hjelp av tilluftsvifte.Brukt luft fra klimacellene trekkes ved hjelp av avtrekksvifte gjennom stengespjeld, filter, varmegjenvinner og ut i det fri.Kanalanlegget føres fra teknisk rom, gjennom sjakter og fordeles i etasjene via kanaler i korridortraséer.Systemet velger felles tilluftstemperatur med hensyn til gjennomsnittlig ønsket romtemperatur innenfor områder med behovsstyring. Systemets driftsprogram for start og stopp av aggregatet er basert på tilstedeværelse i bygget.